Lieb Bester

Lieb Bester 15 Aprili 1949 - 21 Julai 2021 alikua mwanamuziki na muigizaji wa filamu kutokea nchini Afrika Kusini. Alijulikana sana kwa umashuhuri wake katika jukumu kubwa la Fritz Retief ndani ya kykNET katika mfululizo wa vipindi vya televisheni vilivyokua vikichukuliwa na kurushwa hewani kila siku vilivyojulikana kama Villa Rosa. Kutokana na jukumu hili, alishinda tuzo ya ATKV Media Veertjie ya Muigizaji Bora katika maigizo ya vipindi vilivyorushwa kila siku mnamo 2012 na 2013.Bester pia alijulikana kwa jukumu lake kama msimamizi mwandamizi George Lindeque katika tamthiliya ya Televisheni ilijulikana kwa jina la Arsenal, ambayo awali ilitangazwa kwenye SABC2.

Wasifu
Bester alizaliwa mnamo 15 Aprili 1949 huko Brakpan na kusajiliwa kama mwanafunzi katika Shule ya Upili ya Wavulana ya Stofberg mnamo 1967. Baada ya shule, alifanya miezi tisa ya utumishi wa lazima wa kijeshi huko Walvis Bay. Alicheza kwanza mnamo 1969 kama mwigizaji katika mchezo wa Die Ryk Weduwee van Uys Krige. Filamu yake ya kwanza ilikuwa Seun van die Wildtemmer mnamo 1973.
Bester alicheza vyombo vya muziki anuwai, pamoja na piano, kibodi, akodoni, kinanda na gita. Alikuwa sehemu ya kikundi cha wacheza densi waliojulikana kama Take 3, pamoja na wenzake wawili, yani  Jan Coetzer na Deon Heyneke.

Kazi ya kijeshi
Kuanzia mwaka 1978 Bester alikuwa mwanachama wa jeshi la Afrika Kusini na alistaafu mnamo mwaka 2001 akiwa na cheo cha kanali. Wakati wa huduma yake, alifanya kazi katika vitengo vifuatavyo:

Makao Makuu ya Jeshi (Pretoria) 1978–1980;
Kikosi cha 7 cha Wanajeshi wa nchi kavu (Phalaborwa) 1981–1982;
Shule ya Wanajeshi watembeao kwa mguu/nchi kavu (Oudtshoorn) 1983–1986;
SWA Kituo cha utawala wa Mkoa (Windhoek) 1987–1989;
Amri Makao Makuu ya Natal (Durban) 1989–1990;
Makao Makuu ya Kamandi ya Mkoa wa Magharibi (Cape Town) 1991–1992;
Huduma ya Afya ya Kijeshi ya Afrika Kusini Makao Makuu (Centurion) 1993–1995;
Chuo cha Huduma ya Afya ya Jeshi la Afrika Kusini (Voortrekkerhoogte) 1996–1997;
Usalama wa Kijeshi (Pretoria) 1998–2001.

Kifo
Bester aliiaga dunia mnamo Julai 21, 2021, baada ya kulazwa hospitalini kwa mara ya pili kwa sababu ya UVIKO-19. Aliiaga Dunia akiwa na umri wa miaka 72.

Filamu Shiriki
Filamu
 Stof (filamu fupi) (2003)
 Stander (filamu)|Stander (2003), kama msomaji habari wa Televisheni
 Panic Mechanic (1996), kama Gys
 Agter Elke Man (1990), kama Reinders
 Savage Encounter, 1980
 Die Rebel (1976), kama Wakala wa Kijerumani 
 Liefste Madelein (1976)
 Hank, Hennery en Vriend (1976), kama Hennery
 Jakkalsdraai se Mense (1975)
 Mirage Eskader, (1975) kama Martin Bekker
 Ses Soldate, (1974) kama Liebling
 Skadu's van Gister, (1974)
 Seun van die Wildtemmer, (1973)

Televisheni
 Met 'n Huppel in Die Stap (2018–2021), kama mtoa huduma wa eneo (kykNET)
 Villa Rosa (2005–2015), kama profesa Fritz Retief (kykNET)
 Sterk Skemer kama (Maj.) Balt Otto
 Arsenaal, kama msimamizi mwandamizi George Lindeque (SABC2)
 Kriminele Meesterbrein (2003), kama mtoa huduma wa eneo (kykNET)
 Ietermagô (2002), kama Bulla Sonnekus
 Justice for All (1998), kama Dries Alberts
 Soldier Soldier (BBC) (1995), kama Luteni kanali Danie Reitz
 Paradys (Miendelezo ya Tamthilia katika Televisheni), 1994
 Opdrag
 TJ 7
 Phoenix en Kie
 Dis Koud Hier

Marejeo

Jamii:Arusha MoAC
Jamii:Watu wa Afrika Kusini
Jamii:Waliofariki 2021
Jamii:Waigizaji filamu wa Afrika Kusini
Jamii:Waliozaliwa 1949